เริ่มจากมีคนแนะนำไอเดียให้ไปร้านอาหารอิตาเลียนเพื่อฉลองโบนัสออก ;)
ลอง search pantip ก็เห็นร้านนี้ขึ้นแนะนำพอดี แถมลงคอลัมน์หลายที่ด้วยเลยไปลองดูซะหน่อย
ร้านบรรยากาศโอเคเลย ขับรถมาง่ายมาก อยู่ใกล้รพ.สมิติเวช 
เราลองสั่งไวน์ กับอาหารมาหลายอย่างเหมือนกัน
สรุปคือ อาหารโอเคค่ะ วัตถุดิบที่ใช้ดีสมราคา(ที่สูงพอสมควร) แต่เราชอบสปาเก็ตตี้ที่นี่มาก สั่งมาหลายจานเลย แต่ชอบสุดเป็น spaghetti vongole ดูเหมือนจะธรรมดา แต่มันฟินสุดในทุกจานที่สั่งละ
อาหารอื่นๆ โดยเฉพาะสเต็กที่คาดหวังไว้ว่าน่าจะฟิน ปรากฎว่าไม่ขนาดนั้นแฮะ มันค่อนข้างสุกไปสำหรับเรา (medium rare) และพอเสิร์ฟมาใน portion 600g มันเลยทำให้มากเกินไปหน่อย แชร์กัน 6 คนก็ยังไม่หมด (เพราะทุกคนเอาแต่ทานสปาเก็ตตี้ 555)
อ้อ สำหรับขนมปังที่เสิร์ฟมามันค่อนข้างชืดไปหน่อย ร้านหรูขนาดนี้ ราคาขนาดนี้ น่าจะทำได้ดีกว่านี้ค่ะ
 สรุปเราว่าร้านนี้ราคาค่อนไปทางสูงหน่อย(ตกหัวละ1200บาทโดยเฉลี่ย) แต่อาหารอร่อย ใช้วัตถุดิบคุณภาพ
โดยเฉพาะสปาเก็ตตี้ ที่ทำให้มันสมเป็นร้านอิตาเลียน ทำออกมาดีมากๆ
และเป็นเมนูที่ทำให้อาจจะกลับไปกินอีกค่ะ (แต่คราวหน้าคงไม่สั่งสเต็กแล้วล่ะ)